**OCENJEVANJE USTNIH ODGOVOROV**

|  |  |
| --- | --- |
| **Ocena: nezadostno (1)** | **Ocena: zadostno (2)** |
| Pogosto odgovora na zastavljeno vprašanje sploh ni moč dobiti. Dijak ne pozna ključnih pojmov, ne razume temeljnih pojmov, navaja laična izkustvena in nepopolna dejstva ter informacije. | Dijak s pomočjo učitelja poskusi našteti in pojasniti temeljne pojme iz predpisane učne snovi.  Navaja in pojasni temeljne informacije. V minimalnem obsegu zahtevanega in / ali ob podpornih vprašanjih dijak ponovi, navede, našteje, prepozna … Ne zna pa navesti ustreznih primerov, razložiti snovi s svojimi besedami. |

|  |  |
| --- | --- |
| **Ocena: dobro (3)** | **Ocena: prav dobro (4)** |
| Dijak samostojno našteje zahtevane pojme in jih pojasni s pomočjo učitelja.  Uporablja ustrezno terminologijo, opredeli ključne pojme, analizira in povezuje informacije, vendar pomanjkljivo. Ponovi in razume, kar je slišal oz. si zapisal ob razlagi, a zgolj šolski, neustvarjalni primeri. | Dijak samostojno našteje in pojasni teoretični del učne snovi.  Jasno opredeljuje in razume pojme, informacije ustrezno povezuje in argumentira. Uporablja strokovno terminologijo. Opiše, razloži, utemelji s svojimi besedami, ilustrira na svojem primeru, vendar z občasno manjšimi pomanjkljivostmi. |

|  |
| --- |
| **Ocena: odlično (5)** |
| Dijak samostojno našteje in pojasni ter s praktičnimi primeri utemelji in razloži učno snov.  Jasno, natančno in podrobno opredeljuje in pojasnjuje pojme, informacije ustrezno povezuje in argumentira, analizira in sintetizira. Ugotovitve ustrezno primerja in kritično vrednoti. |

1. **KRITERIJI OCENJEVANJA IZDELKA**

**Nezadostno 1**

Dijak odda neustrezen izdelek oz. ga ne odda v predpisanem roku.

Dijak ne pozna ključnih pojmov, ne razume temeljnih obravnavanih pojmov, navaja laična izkustvena in nepopolna dejstva ter informacije.

**Zadostno 2**

Izdelek ima veliko pomanjkljivosti, je neustrezen glede na kriterije in navodila. Dijak navaja in pojasni le temeljne informacije. V minimalnem obsegu zahtevanega in / ali ob podpornih vprašanjih dijak ponovi, navede, našteje, prepozna … Ne zna navesti ustreznih primerov, razložiti snovi s svojimi besedami. Veliko je jezikovnih napak.

**Dobro 3**

Izdelek je ustrezen. Dijak uporablja ustrezno terminologijo, opredeli osnovne ključne pojme, analizira in povezuje informacije, vendar pomanjkljivo. Ponovi in razume, kar je slišal oz. si zapisal ob razlagi, a zgolj šolski, neustvarjalni primeri. Naloga je jezikovno ustrezna.

**Prav dobro 4**

Izdelek je dober. Dijak jasno opredeljuje in razume pojme, informacije ustrezno povezuje in argumentira. Uporablja strokovno terminologijo. Opiše, razloži, utemelji … s svojimi besedami, ilustrira na originalnem primeru, vendar z občasnimi pomanjkljivostmi. Naloga je jezikovno dobra.

**Odlično 5**

Izdelek je zelo dober. Dijak jasno in podrobno opredeljuje in pojasnjuje pojme, informacije ustrezno povezuje in argumentira, analizira in sintetizira. Ugotovitve ustrezno primerja in kritično vrednoti. Jezikovno je naloga zelo dobra.